TRV บวกแรง 5% วางเป้าปีนี้ปั๊มรายได้โตเกิน 10% รับอุตฯยานยนต์ฟื้น-เดินหน้าขยายตลาด EV  
TRV บวกแรง 5% วางเป้าปีนี้ปั๊มรายได้โตเกิน 10% รับอุตฯยานยนต์ฟื้น-เดินหน้าขยายตลาด EV  โดย ณ เวลา 15.56 น. อยู่ที่ระดับ 3.88 บาท บวก 0.20 บาท
TRV บวกแรง 5% วางเป้าปีนี้ปั๊มรายได้โตเกิน 10% รับอุตฯยานยนต์ฟื้น-เดินหน้าขยายตลาด EV  โดย ณ เวลา 15.56 น. อยู่ที่ระดับ 3.88 บาท บวก 0.20 บาท
3 ก.พ. 2565

ผู้สื่อข่าวรายงานว่า วันนี้(3 ก.พ.65) ราคาหุ้น บริษัท ที.อาร์.วี. รับเบอร์ โปรดักส์ จำกัด (มหาชน) หรือ TRV ณ เวลา 15.56 น. อยู่ที่ระดับ 3.88 บาท บวก 0.20 บาท หรือขึ้นไป 5.43% ด้วยมูลค่าการซื้อขาย 61.65 ล้านบาท

โดยก่อนหน้านี้(9 ธ.ค.64) นายธีรวุฒิ นวมงคลชัยกิจ ประธานเจ้าหน้าที่บริหาร กล่าวว่า บริษัทคาดรายได้ปีนี้จะเป็นไปตามเป้าหมายมากกว่าปี 2563 ที่มีรายได้ประมาณ 159.65 ล้านบาท เนื่องจากแนวโน้มผลการดำเนินงานในไตรมาส 4/2564 มีการเติบโตจากช่วงเดียวกันของปีก่อน
ขณะที่ปี 2565 ตั้งเป้าหมายจะมีรายได้เติบโตมากกว่า 10% จากปีนี้ โดยคาดอุตสาหกรรมยานยนต์มีการฟื้นตัวอย่างต่อเนื่อง ขณะเดียวกันจะมีการขยายเครื่องจักร และขยายกำลังการผลิต รวมถึงการขยายไปยังตลาดยานยนต์ไฟฟ้า (EV)
สำหรับเงินที่ได้รับจากการระดมทุน บริษัทจะนำไปซื้อเครื่องจักรตามแผนระยะ 3-5 ปี จะมีการซื้อเครื่องจักร 15 เครื่อง เพื่อขยายกำลังการผลิตเพิ่ม รวมถึงการเพิ่มศักยภาพของบุคลากร ทั้งนี้ การซื้อเครื่องจักร จะทำให้มีการขยายไปในกลุ่มยานยนต์มากขึ้น
อย่างไรก็ตาม ด้านแผนการดำเนินงานของ TRV จากการนำเงินระดมทุนไปลงทุนซื้อเครื่องจักร 85 ล้านบาท จำนวน 15 เครื่อง ซึ่งเป็นการทยอยลงทุนในปี 2565-2568  ทั้งนี้เพื่อรักษาฐานลูกค้าเดิม และลูกค้ารายใหม่ ๆ ที่จะทยอยเข้ามา รวมถึงนำไปชำระคืนเงินกู้สถาบันการเงินบางส่วน  และที่เหลือเป็นเงินทุนหมุนเวียน
นอกจากนี้ จากการที่บริษัทมีความเชี่ยวชาญ ชำนาญในการทำธุรกิจยาง มีประสบการณ์ มีความสัมพันธ์กับทางลูกค้าที่ดี ลูกค้าจึงมีความเชื่อมั่นในคุณภาพ รวมถึงมีการส่งมอบที่ตรงต่อเวลา และไม่มีความเสี่ยง เนื่องจากชิ้นส่วนยางขึ้นรูปเป็นชิ้นส่วนที่สำคัญในการใช้งาน มีคุณสมบัติเฉพาะตัว จึงยังสามารถที่จะเติบโตได้อีกมาก โดยชิ้นส่วนยางไม่เหมือนวัสดุตัวอื่น จึงยากที่จะมีการทดแทนได้ ด้วยความละเอียดของชิ้นส่วนที่นำไปใช้จึงมีความสำคัญมาก ดังนั้นจึงยากที่จะมีวัตถุอื่นมาทดแทนได้